b'\n_START_ARTICLE_\nJacques Vall\xc3\xa9e\n_START_SECTION_\nRani \xc5\xbeivot i karijera\n_START_PARAGRAPH_\nDr. Vall\xc3\xa9e je ro\xc4\x91en u Pontoiseu, Francuska. Dobio je znanstveni doktorat u matematici u Sorbonni, nakon koje je slijedio doktorat u astrofizici sa Sveu\xc4\x8dili\xc5\xa1ta Lille. Po\xc4\x8deo je profesionalnu karijeru kao astronom u Pari\xc5\xa1kom Opservatoriju 1961. godine. Iste godine sa navr\xc5\xa1enih 19 godina dobiva nagradu Jules Verne za najbolji znanstveno fantasti\xc4\x8dni roman "Potprostor" (Le Sub-Espace)._NEWLINE_U SAD je do\xc5\xa1ao 1962. godine i po\xc4\x8deo raditi kao astronom na Sveu\xc4\x8dili\xc5\xa1tu u Teksasu u Austinu. Prvi posao mu je bio napraviti detaljnu kartu Marsa za NASA-u._NEWLINE_1967. godine dobiva doktorat iz informati\xc4\x8dkih znanosti. Vall\xc3\xa9e postaje glavni nadglednik velikog NSF projekta za umre\xc5\xbeavanje ra\xc4\x8dunala mnogo prije nego \xc5\xa1to je nastao Internet._NEWLINE_Dr. Vall\xc3\xa9e je tako\xc4\x91er napisao \xc4\x8detiri knjige o visokoj tehnologiji uklju\xc4\x8duju\xc4\x87i Computer Message Systems, Electronic Meetings, The Network Revolution, i The Heart of the Internet._NEWLINE_Valee je najvi\xc5\xa1e istra\xc5\xbeivao \xc4\x8dudna bi\xc4\x87a u Brazilu koje su tamo\xc5\xa1nji stanovnici opisali da ih napadaju no\xc4\x87u. Tako\xc4\x91er je i istra\xc5\xbeivao poznato masovno vi\xc4\x91enje NLO-a u Francuskoj poznato pod imenom "french flap"._NEWLINE_Ima suprugu i dvoje djece.\n_START_SECTION_\nNLO istra\xc5\xbeivanja i akademski rad\n_START_PARAGRAPH_\nU o\xc5\xbeujku 1955. Vall\xc3\xa9e prvi puta vidi lete\xc4\x87i tanjur iznad njegovog doma u Pontioseu. \xc5\xa0est godina kasnije 1961. dok je radio u Francuskom Svemirskom Odboru, Vall\xc3\xa9e je bio svjedokom uni\xc5\xa1tavanja vrpci koje su sadr\xc5\xbeavale podatke o pra\xc4\x87enju nepoznatih objekata oko Zemlje. To je doprinijelo Vall\xc3\xa9eovom dugogodi\xc5\xa1njem interesu za NLO fenomen.\n_START_SECTION_\nTeorija\n_START_PARAGRAPH_\nJacques Vall\xc3\xa9e, tvrdi da lete\xc4\x87i tanjuri ne dolaze sa neke udaljene planete ve\xc4\x87 isklju\xc4\x8divo iz neke druge dimenzije. On je zaklju\xc4\x8dio da vanzemaljci mogu dolaziti od bilo kuda. Ta bi\xc4\x87a mogu biti multidimenzionalna, izvan svemira i vremena, da mogu postojati zajedno s ljudima i ostati neprimije\xc4\x87eni._NEWLINE_Vall\xc3\xa9e predla\xc5\xbee postojanje neljudske svijesti, koja mo\xc5\xbee, ali ne mora, posjedovati fizi\xc4\x8dko tijelo ili tijela koja postoji na Zemlji ili oko nje i koja je sposobna manipulirati prostorom, vremenom i svijesti na na\xc4\x8dine na koje mi ne razumijemo. Vall\xc3\xa9e je uvjeren da ljudi mogu shvatiti ve\xc4\x87u realnost tog fenomena. On vjeruje da fenomen predstavlja stranu inteligenciju koja se mo\xc5\xbee manifestirati u razli\xc4\x8ditim oblicima, uklju\xc4\x8duju\xc4\x87i vanzemaljce, religiozne likove, duhove i paranormalne sposobnosti._NEWLINE_Ti "vanzemaljci", \xc4\x8dini se, koriste se obmanom velikih razmjera, tako da se ne mo\xc5\xbee vjerovati da su oni to \xc4\x87ime se predstavljaju. Povijesno gledano, predindustrijski ljudi su vjerovali u postojanja duhova, zmajeva, vilenjaka, demona itd. Sva su ta bi\xc4\x87a imala nadljudske mo\xc4\x87i, \xc4\x8desto sklona podvalama, otimanju djece, silovanju \xc5\xbeena ili odvo\xc4\x91enja ljudi u druge dimenzije._NEWLINE_Kako su se ljudi po\xc4\x8deli industrijalizirati i postajati sve manje praznovjerni, \xc4\x8dini se da se dogodila promjena u prikazivanju samog fenomena. Ljudi su po\xc4\x8deli vi\xc4\x91ati tehnolo\xc5\xa1ke objekte (NLO) koji posjeduju posebne sposobnosti (kao brzina, neranjivost) koje su analogne magiji vilenjaka, zmajeva i drugih prethodnika._NEWLINE_Ne zna se koliko su vi\xc4\x91enja NLO-a povezana sa predmeditiranim stanjem o\xc4\x8devica koji ih gleda. Motivi svijesti takve osobe su nepoznati, to bi mogla biti neka vrst testa o krajnoj prirodi realnosti i ljudske sposobnosti da ju shvati, unato\xc4\x8d hendikepiranosti dru\xc5\xa1tva i njegovih tabua o tome \xc5\xa1to je prihva\xc4\x87eno ili nije prihva\xc4\x87eno. Mo\xc5\xbeda bi\xc4\x87a sa sposobno\xc5\xa1\xc4\x87u da savinu svemir i vrijeme komuniciraju telepatski posjeduju kona\xc4\x8dni klju\xc4\x8d fizi\xc4\x8dkim zakonima koji upravljaju svemirom. Ono \xc5\xa1to se mo\xc5\xbeda doga\xc4\x91a je neka vrsta prvog kontakta vi\xc4\x91enog u hollywoodskim filmovima._NEWLINE_Kada je Jacques Vallee iznio svoja mi\xc5\xa1ljenja Stevenu Spielbergu, koji je tada radio na "Bliskim Susretima Tre\xc4\x87e Vrste", Spielberg mu je rekao da su njegove teorije vjerojatno to\xc4\x8dne samo \xc5\xa1to ljudi \xc5\xbeele vidjeti stvari onako kako je on to prikazao u filmu.\n_START_SECTION_\nJacques Vall\xc3\xa9e u popularnoj kulturi\n_START_PARAGRAPH_\nSteven Spielberg je lik francuskog ufologa u filmu "Bliski susreti tre\xc4\x87e vrste" zasnovao na Jacquesu Valleu, a glumio ga je poznati francuski redatelj Fran\xc3\xa7ois Truffaut'